CELEX: 62014TN0499
Language: et
Date: 2014-06-23 00:00:00
Title: Kohtuasi T-499/14: 23. juunil 2014 esitatud hagi – Its Europe versus komisjon

27.10.2014   
            
            
               ET
            
            
               Euroopa Liidu Teataja
            
            
               C 380/14
            
         23. juunil 2014 esitatud hagi – Its Europe versus komisjon
   (Kohtuasi T-499/14)
   2014/C 380/19
   Kohtumenetluse keel: inglise
   
      Pooled
   
   
      Hageja: European Road Transport Telematics Implementation Coordination Organisation – Intelligent Transport Systems & Services Europe (Ertico – Its Europe) (Brüssel, Belgia) (esindajad: advokaadid M. Wellinger ja K. T'Syen)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni vaekogu 15. aprilli 2014. aasta otsus, milles leiti, et hageja ei kvalifitseeru mikroettevõtteks ning väikese ja keskmise suurusega ettevõtteks komisjoni 6. mai 2003. aasta soovituse 2003/361/EÜ mikroettevõtete ning väikeste ja keskmise suurusega ettevõtete määratluse kohta (EÜT L 124, lk 36) tähenduses; ning
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide on, et vaekogu järeldus, mille kohaselt hageja ei kvalifitseeru mikroettevõtteks ning väikese ja keskmise suurusega ettevõtteks, põhineb komisjoni soovituse 2003/361/EÜ artikli 3 lõike 4 ilmselgelt ebaõigel tõlgendamisel.
            
         
               2.
            
            
               Teise väite kohaselt on vaekogu, leides, et hageja ei kvalifitseeru mikroettevõtteks ning väikese ja keskmise suurusega ettevõtteks, ning jättes komisjonile vabaduse nõuda tagasi hagejale varem määratud FP7 toetused, rikkunud Euroopa õiguse aluspõhimõtteid nagu hea halduse põhimõte, õiguskindluse põhimõte ning hageja õiguspärase ootuse põhimõte.
            
         
               3.
            
            
               Kolmanda väite kohaselt on vaekogu rikkunud hageja kaitseõigusi ning hea halduse põhimõtet, kuna ei andnud hagejale võimalust esitada tõhusalt oma seisukohti.
            
         
               4.
            
            
               Neljanda väite kohaselt on vaekogu jätnud täitmata kohustuse oma otsust nõuetekohaselt põhjendada.